På opfordring af [[Blaise Pascal]] foretog [[Florin Perrier]] i [[1648]] et lignende forsøg på toppen af [[Puy-de-Dôme]], hvor det viste sig, at kviksølvet kun blev trykket op til en højde, der var ca. 80&nbsp;mm mindre end ved foden af bjerget. Hermed var det endelig bevist, at luftens vægt er årsagen til lufttrykket, og at det er samme tryk, der er årsag til de fænomener, man tidligere havde betragtet som konsekvenser af ''horror vacui.'' Torricellis forsøgsanordning var det første barometer, og efter ham kaldtes et barometer af den type, han havde brugt, ofte et '''torricellisk rør''', ligesom det tomme rum oven over kviksølvet i glasrøret har fået navnet det '''torricelliske vakuum'''.
Samfund Fysik Kultur Teknologi